இந்தியாவில் மொழிவழி மாநிலங்கள் அமைக்கப்பட்டதன் நோக்கம், ஒவ்வொரு மாநிலத்திலும் பொருளாதாரம் மற்றும் பண்பாட்டு வளர்ச்சிக்கு இந்திய அரசும் அம்மாநில அரசும் முன்னுரிமையும் தனிக்கவனமும் தர வேண்டும் என்பதுதான். அதன்படி, தமிழர்களின் தாயகமாக “தமிழ்நாடு” 1956 நவம்பர் 1-ஆம் நாள் நிறுவப்பட்டது. அந்த நோக்கத்திற்கு நேர் முரணாகத் தமிழ்நாட்டில் பிற மாநிலத்தவர்களை இந்திய அரசு தனது துறைகளில் திட்டமிட்டுச் சேர்க்கிறது.